\NormalFont\ShortTitle{Nnwom Mu Dwom}

{\MT Nnwom Mu Dwom



\par }\ChapOne{1}{\PP \VerseOne{1}Salomo nnwom mu dwom.


\par }{\SP Ababaa:

\par }{\Q \VS{2}Ma ɔmfa nʼano mfewano no mfew mʼano,

\par }{\QB efisɛ wo dɔ no yɛ anigye sen bobesa.


\par }{\Q \VS{3}Wʼaduhuam yi hua a ɛyɛ anigye;

\par }{\QB wo din te sɛ aduhuam a wɔahwie.

\par }{\QB Na ɛnyɛ nwonwa sɛ mmabaa no dɔ wo!


\par }{\Q \VS{4}Fa me kɔ, ma yɛnyɛ ntɛm!

\par }{\QB Ma ɔhene mfa me nkɔ ne pia mu.

\par }{\SP Nnamfonom:

\par }{\Q Yebedi ahurusi na yɛn ani agye wo ho.

\par }{\QB Yɛbɛkamfo wo dɔ asen bobesa.

\par }{\SP Ababaa:

\par }{\Q Sɛ wɔkamfo wo a, na ne kwan so ara ne no!


\par }{\BB \par }
{\Q \VS{5}Mibiri de, nanso me ho yɛ fɛ,

\par }{\QB Yerusalem mmabea,

\par }{\Q mobiri te sɛ Kedar ntamadan,

\par }{\QB te sɛ, Salomo ntamadan mu ntwamtam!


\par }{\Q \VS{6}Nhwɛ me haw sɛ mibiri nti,

\par }{\QB efisɛ owia na ayɛ me saa.

\par }{\Q Me na mmabarima bu fuw me,

\par }{\QB enti wɔma me kɔhwɛɛ bobe nturo so;

\par }{\QB na amma manhwɛ mʼankasa me bobeturo.


\par }{\Q \VS{7}Kyerɛ me, me dɔfo,

\par }{\QB faako a wode wo nguankuw kɔ adidi

\par }{\QB na owigyinae nso, faako a woma wo nguan home.

\par }{\Q Adɛn nti na ɛsɛ sɛ meyɛ sɛ ɔbea a wakata nʼanim

\par }{\QB wɔ wo nnamfonom nguankuw ho?


\par }{\SP Nnamfonom:

\par }{\Q \VS{8}Sɛ wunnim a, mmea mu ɔhoɔfɛfo koraa,

\par }{\QB fa ɔkwan a nguan fa so so

\par }{\Q na fa wo mpapomma kɔ adidi

\par }{\QB wɔ nguanhwɛfo no ntamadan ho.


\par }{\SP Aberante:

\par }{\Q \VS{9}Me dɔfo, mede wo toto ɔpɔnkɔbere

\par }{\QB a wɔde hama asa no wɔ Farao nteaseɛnam baako ho no ho.


\par }{\Q \VS{10}Asokaa ama wʼafono ho ayɛ fɛ,

\par }{\QB na abohemaa a woasina agu wo kɔn mu no fata wo.


\par }{\Q \VS{11}Yɛbɛyɛ sikakɔkɔɔ asokaa

\par }{\QB a wɔde dwetɛ asisi mu ama wo.


\par }{\SP Ababaa:

\par }{\Q \VS{12}Bere a ɔhene te ne didipon ho no,

\par }{\QB nʼaduhuam hua no gyee hɔ.


\par }{\Q \VS{13}Me dɔfo ayɛ me sɛ kurobow\FTNT{*}{{\FR 1:13 }{\FT{Kurobow yɛ aduhuam bi a wonya fi “balsam” dua a bi wɔ Etiopia, Ntam Po ne India. Nnipa de yɛ wɔn ho ma wɔn ho yɛ huam.}}} toa

\par }{\QB a ɛda me nufu ntam.


\par }{\Q \VS{14}Me dɔfo ayɛ me sɛ nhwiren boa a ayɛ frɔmfrɔm

\par }{\QB wɔ En-Gedi\FTNT{†}{{\FR 1:14 }{\FT{En-Gedi yɛ kwae a ɛwɔ sare so wɔ Nkyene Po atɔe fam a afifide a ɛyɛ huam bebree wɔ.}}} bobeturo mu.


\par }{\SP Aberante:

\par }{\Q \VS{15}Me dɔfo, wo ho yɛ fɛ!

\par }{\QB Ao, ahoɔfɛ ni!

\par }{\QB Wʼaniwa aba te sɛ mmorɔnoma.


\par }{\SP Ababaa:

\par }{\Q \VS{16}Me dɔfo, wo ho yɛ fɛ!

\par }{\QB Ao, ahoɔfɛ ni!

\par }{\QB Yɛn mpa so yɛ akɔnnɔakɔnnɔ.


\par }{\SP Aberante:

\par }{\Q \VS{17}Yɛn fi mpuran yɛ sida;

\par }{\QB yɛn nsɛmso yɛ ɔpepaw.




\par }\Chap{2}{\SP Ababaa:

\par }{\Q \VerseOne{1}Meyɛ Saron nhwiren\FTNT{*}{{\FR 2:1 }{\FT{Yehu Saron nhwiren wɔ Karmel mpoano anafo fam.}}}

\par }{\QB ne abon mu sukooko.


\par }{\SP Aberante:

\par }{\Q \VS{2}Sɛnea sukooko a ɛwɔ nsɔe mu te no,

\par }{\QB saa ara na me dɔfo te wɔ mmabaa mu.


\par }{\SP Ababaa:

\par }{\Q \VS{3}Sɛnea aprɛ te wɔ kwae mu nnua mu no,

\par }{\QB saa ara na me dɔfo te wɔ mmerante mu.

\par }{\Q Sɛ metena ne nwini mu a minya ahomeka

\par }{\QB na nʼaba nso yɛ mʼanom dɛ.


\par }{\Q \VS{4}Ɔde me akɔ aponto ase,

\par }{\QB na mʼagyiraehyɛde yɛ ɔdɔ.


\par }{\Q \VS{5}Momma me bobe aba na minya ahoɔden,

\par }{\QB momma me aprɛ na ennwudwo me,

\par }{\QB efisɛ ɔdɔ ama matɔ beraw.


\par }{\Q \VS{6}Ne nsa benkum da mʼatiko,

\par }{\QB na ne nsa nifa aka me afam ne bo.


\par }{\Q \VS{7}Yerusalem mmabea, mede atwewa

\par }{\QB ne wuram ɔforote hyɛ mo sɛ:

\par }{\Q Monnkanyan na munnyan ɔdɔ

\par }{\QB kosi bere a ɛsɛ mu.


\par }{\BB \par }
{\Q \VS{8}Tie! me dɔfo!

\par }{\QB Hwɛ! ɔno na ɔreba no,

\par }{\Q ɔrehuruhuruw wɔ mmepɔw no so

\par }{\QB na ɔbɔ pentenkwa wɔ nkoko no so.


\par }{\Q \VS{9}Me dɔfo te sɛ ɔtwe anaa ɔforote.

\par }{\QB Hwɛ! ogyina yɛn fasu akyi,

\par }{\Q ɔhwɛ mfɛnsere no mu,

\par }{\QB wagyen nʼani rehwɛ mfɛnsere no mu.


\par }{\Q \VS{10}Me dɔfo kasa kyerɛɛ me se,

\par }{\QB “Sɔre, me dɔfo ne mʼahoɔfɛ

\par }{\QB na bra me nkyɛn.


\par }{\Q \VS{11}Hwɛ! awɔwbere atwa mu;

\par }{\QB na asusow atwa mu kɔ.


\par }{\Q \VS{12}Nhwiren afifi asase ani:

\par }{\QB nnwonto bere aso.

\par }{\Q Wɔte mmorɔnoma su

\par }{\QB wɔ yɛn asase so.


\par }{\Q \VS{13}Borɔdɔma agu nhwiren;

\par }{\QB na bobe hua agye baabiara.

\par }{\Q Sɔre bra, me dɔfo;

\par }{\QB mʼahoɔfɛ, bra me nkyɛn.”


\par }{\SP Aberante:

\par }{\Q \VS{14}Mʼaborɔnoma a wohyɛ abotan ntokuru mu,

\par }{\QB ahintaw wɔ mmepɔw so,

\par }{\Q ma minhu wʼanim;

\par }{\QB ma mente wo nne;

\par }{\Q wo nne yɛ dɛ,

\par }{\QB na wʼanim yɛ fɛ.


\par }{\Q \VS{15}Monkyekyere sakraman no mma yɛn,

\par }{\QB sakraman nketewa no

\par }{\Q a wɔsɛe bobe nturo,

\par }{\QB yɛn bobe nturo a ayɛ frɔmfrɔm no.


\par }{\SP Ababaa:

\par }{\Q \VS{16}Me dɔfo yɛ me dea, na mewɔ no;

\par }{\QB ɔhwehwɛ sukooko no mu.


\par }{\Q \VS{17}Enkosi sɛ ade bɛkyɛ

\par }{\QB na sunsuma bɛsen akɔ no,

\par }{\Q dan wo ho, me dɔfo,

\par }{\QB na yɛ sɛ ɔtwewa

\par }{\Q anaa ɔforote a

\par }{\QB ɔwɔ nkoko mmonkyi mmonka no so.


\par }{\BB \par }


\PoetryChap{3}{\Q \VerseOne{1}Anadwo mu nyinaa, wɔ me mpa so

\par }{\QB mehwehwɛɛ nea me koma da no so;

\par }{\QB mehwehwɛɛ no, nanso manhu no.


\par }{\Q \VS{2}Mɛsɔre afei na makokyinkyin kuropɔn no mu,

\par }{\QB ne mmɔnten so ne gua so;

\par }{\Q na mahwehwɛ nea me koma da no so.

\par }{\QB Enti mehwehwɛɛ no nanso manhu no.


\par }{\Q \VS{3}Awɛmfo no huu me

\par }{\QB bere a wɔrebɔ aprɔw wɔ kuropɔn no mu.

\par }{\QB “Moahu nea me koma da no so no ana?”


\par }{\Q \VS{4}Mereyɛ atwa wɔn ho pɛ

\par }{\QB na mihuu nea me koma da no so no.

\par }{\Q Misoo ne nsa sɛ meremma no nkɔ

\par }{\QB kosii sɛ mede no baa me na fi,

\par }{\QB de no kɔɔ nea onyinsɛnee me no dan mu.


\par }{\Q \VS{5}Yerusalem mmabea, mede atwewa

\par }{\QB ne wuram ɔforote hyɛ mo sɛ

\par }{\Q Monnkanyan na munnyan ɔdɔ

\par }{\QB kosi bere a ɛsɛ mu.


\par }{\BB \par }
{\Q \VS{6}Hena na ofi sare so reba

\par }{\QB te sɛ wusiw kumɔnn a

\par }{\Q efi kurobow, aduhuam

\par }{\QB ne aguadifo pɛprɛ ahorow mu, atutu ne ho yi?


\par }{\Q \VS{7}Monhwɛ, ɛyɛ Salomo teaseɛnam a

\par }{\QB akofo aduosia bɔ no kyidɔm;

\par }{\QB ade a ɛwɔ anuonyam pa ara wɔ Israel,


\par }{\Q \VS{8}Wɔn nyinaa bobɔ afoa,

\par }{\QB wɔn nyinaa wɔ akodi ho nyansa.

\par }{\Q Wɔn afoa bobɔ wɔn nkyɛn mu,

\par }{\QB na obiara asiesie ne ho ama nea ebesi anadwo a ɛyɛ hu biara.


\par }{\Q \VS{9}Ɔhene Salomo yɛɛ teaseɛnam no maa ne ho;

\par }{\QB ɔde Lebanon nnua na ɛyɛe.


\par }{\Q \VS{10}Ɔde dwetɛ na ɛyɛɛ nʼadum,

\par }{\QB ɔde sikakɔkɔɔ na ɛyɛɛ ne nnyinaso.

\par }{\Q Wɔde biridum ntama na eduraa mu nkongua ho;

\par }{\QB mu asiesie yɛ ahomeka

\par }{\Q na Yerusalem mmabea na wɔyɛe.

\VS{11}Mumfi adi, mo Sion mmabea,

\par }{\QB mommɛhwɛ ɔhene Salomo sɛ ɔhyɛ ahenkyɛw

\par }{\Q nea ne na de hyɛɛ no nʼayeforohyia da no,

\par }{\QB da a odii ahurusi wɔ ne koma mu no.




\par }\Chap{4}{\SP Aberante:

\par }{\Q \VerseOne{1}Wo ho yɛ fɛ, me dɔfo!

\par }{\QB Ao, wo ho yɛ fɛ!

\par }{\QB Wʼaniwa a ɛhyehyɛ wo nkataanim mu no te sɛ aborɔnoma.

\par }{\Q Wo nwi te sɛ mpapokuw a

\par }{\QB wɔresian Gilead Bepɔw.


\par }{\Q \VS{2}Wo se te sɛ nguankuw a wɔatwitwa wɔn ho nwi foforo,

\par }{\QB a wofi aguaree.

\par }{\Q Baako mpo nyeraa ɛ.


\par }{\Q \VS{3}Wʼanofafa te sɛ koogyan hama;

\par }{\QB wʼano yɛ fɛ.

\par }{\Q Wʼasontɔre a ɛhyɛ wo nkataanim mu

\par }{\QB te sɛ ntunkum aduaba fa.


\par }{\Q \VS{4}Wo kɔn te sɛ Dawid abantenten,

\par }{\QB a wɔasi no fɛɛfɛ;

\par }{\Q na akokyɛm apem sensɛn ho,

\par }{\QB a ne nyinaa yɛ akofo kyɛm.


\par }{\Q \VS{5}Wo nufu te sɛ atwemma abien,

\par }{\QB atwemma nta a

\par }{\QB wodidi wɔ sukooko mu.


\par }{\Q \VS{6}Enkosi sɛ ade bɛkye,

\par }{\QB ama honhom aguan no,

\par }{\Q mɛkɔ kurobow bepɔw

\par }{\QB ne aduhuam nkoko no so.


\par }{\Q \VS{7}Me dɔfo, wo ho yɛ fɛ papa;

\par }{\QB wo ho nni dɛm biara.


\par }{\BB \par }
{\Q \VS{8}Ma yemfi Lebanon, mʼayeforo,

\par }{\QB wo ne me mfi Lebanon nkɔ.

\par }{\Q Sian fi Amana atifi bra,

\par }{\QB fi Senir atifi, Hermon apampam hɔ,

\par }{\Q fi gyata buw mu

\par }{\QB ne mmepɔw a asebɔ dɛɛdɛɛ hɔ.


\par }{\Q \VS{9}Woagye me koma abɔ so, me nuabea, mʼayeforo;

\par }{\QB woagye me koma abɔ so;

\par }{\Q wode wʼani a ɛbɔɔ me so,

\par }{\QB ne wo kɔnmuade mu ɔbohemaa baako.


\par }{\Q \VS{10}Wo dɔ yɛ anigye, me nuabea, mʼayeforo!

\par }{\QB Hwɛ, wo dɔ sɔ ani sen bobesa,

\par }{\QB na wʼaduhuam yɛ huam sen pɛprɛ biara.


\par }{\Q \VS{11}Asɛm dɛdɛ fi wʼano sɛ ɛwokyɛm, mʼayeforo;

\par }{\QB nufusu ne ɛwo wɔ wo tɛkrɛma ase.

\par }{\QB Wo ntade mu hua te sɛ Lebanon de.


\par }{\Q \VS{12}Wote sɛ turo a wɔato ano pon mu, me nuabea, mʼayeforo;

\par }{\QB woyɛ asuti a wɔagye ho ban, asubura a wɔasɔw ano.


\par }{\Q \VS{13}Wo nnua yɛ nnuabafuw so ntunkum

\par }{\QB a ɛsow aba pa,

\par }{\QB ahuahaa ne nnuannua,


\par }{\QB \VS{14}nnuannua ne mmetire,

\par }{\QB osiko ne sinamon,

\par }{\QB a ohuamfufu nnua ahorow,

\par }{\QB kurobow ne dupapo

\par }{\QB ne pɛprɛ papa ahorow nyinaa ka ho.


\par }{\Q \VS{15}Woyɛ asubura turo,

\par }{\QB abura a nsu sen fi mu

\par }{\QB a ɛsen fi Lebanon.


\par }{\SP Ababaa:

\par }{\Q \VS{16}Sɔre, atifi fam mframa!

\par }{\QB Bra, anafo fam mframa!\FTNT{*}{{\FR 4:16 }{\FT{Mframa a ɛbɔ fi atifi fam no mu dwo enti ɛma nnuaba yɛ foforo daa. Mframa a ɛbɔ fi anafo fam no mu yɛ hyew na ɛma nnuaba no bere. Ne abien ka bɔ mu a, ɛma mframa a ɛyɛ huam fa turo no mu.}}}

\par }{\Q Bɔ fa me turo mu,

\par }{\QB sɛnea ɛbɛyɛ a ne hua no begyigye afa baabiara.

\par }{\Q Ma me dɔfo mmra ne turo mu

\par }{\QB na ɔmmɛka ne nnuaba papa no nhwɛ.




\par }\Chap{5}{\SP Aberante:

\par }{\Q \VerseOne{1}Maba me turo mu, me nuabea, mʼayeforo;

\par }{\QB maboaboa me kurobow ne me nnuhuam ano.

\par }{\Q Madi me wokyɛm ne ɛwo;

\par }{\QB manom me bobesa ne me nufusu.

\par }{\SP Nnamfonom:

\par }{\Q Nnamfonom, munnidi na monnom;

\par }{\QB Adɔfonom, monnom nea ɛbɛmee mo dɔ.


\par }{\SP Ababaa:

\par }{\Q \VS{2}Medae, nanso me koma anna.

\par }{\QB Tie! me dɔfo rebɔ pon no mu;

\par }{\Q “Bue me, me nuabea, me dɔ,

\par }{\QB mʼaborɔnoma, a ne ho nni dɛm.

\par }{\Q Obosu afɔw me tirim,

\par }{\QB anadwo mu bosu afɔw me nwi.”


\par }{\Q \VS{3}Maworɔw mʼatade,

\par }{\QB mensan mfa nhyɛ ana?

\par }{\Q Mahohoro mʼanan ase,

\par }{\QB memma ho nyɛ fi bio ana?


\par }{\Q \VS{4}Me dɔfo yɛɛ sɛ ɔrebue pon no

\par }{\QB me koma fii ase bɔɔ kim kim wɔ me mu.


\par }{\Q \VS{5}Mesɔree sɛ merekobue me dɔfo,

\par }{\QB na me nsa ho kurobow

\par }{\Q ne me nsateaa ho aduhuam,

\par }{\QB yɛɛ korɔkorɔ no nsa ho.


\par }{\Q \VS{6}Mibue maa me dɔfo no,

\par }{\QB nanso na ɔkɔ.

\par }{\QB Ne kɔ no maa me ho dwiriw me.

\par }{\Q Mehwehwɛɛ no nanso manhu no baabiara.

\par }{\QB Mefrɛɛ no nanso wannye me so.


\par }{\Q \VS{7}Awɛmfo no huu me

\par }{\QB bere a wɔrebɔ aporɔw wɔ kuropɔn no mu.

\par }{\Q Wɔbobɔɔ me pirapiraa me;

\par }{\QB woyii mʼatade kɔe;

\par }{\QB saa awɛmfo a wɔwɛn afasu no!


\par }{\Q \VS{8}Yerusalem mmabea, mehyɛ mo,

\par }{\QB sɛ muhu me dɔfo no a,

\par }{\Q asɛm bɛn na mobɛka akyerɛ no?

\par }{\QB Monka nkyerɛ no se ɔdɔ ama matɔ beraw.


\par }{\SP Nnamfonom:

\par }{\Q \VS{9}Dɛn na wo dɔfo de sen afoforo,

\par }{\QB mmea ahoɔfɛfo mu ahoɔfɛ?

\par }{\Q Dɛn na wo dɔfo de sen afoforo a

\par }{\QB enti wohyɛ yɛn sɛɛ?


\par }{\SP Ababaa:

\par }{\Q \VS{10}Me dɔfo ho twa na ogyigye,

\par }{\QB wɔfa mpem du a, ɔyɛ sononko.


\par }{\Q \VS{11}Ne ti yɛ sikakɔkɔɔ ankasa;

\par }{\QB ne ti so nwi yɛ kuhaa,

\par }{\QB na ɛyɛ tuntum sɛ kwaakwaadabi.


\par }{\Q \VS{12}Nʼaniwa aba te sɛ aborɔnoma a

\par }{\QB ogyina asuwa bi ho;

\par }{\Q ɛte sɛ nea wɔde nufusu aguare no,

\par }{\QB na etuatua hɔ sɛ abohemaa.


\par }{\Q \VS{13}Nʼafono te sɛ pɛprɛ a wɔasɛw no kɛtɛ.

\par }{\QB Ɛho hua te sɛ aduhuam.

\par }{\Q Nʼanofafa te sɛ sukooko

\par }{\QB a ɛsosɔ kurobow.


\par }{\Q \VS{14}Nʼabasa te sɛ sikakɔkɔɔ abaa

\par }{\QB a wɔde sikabereɛbo asisi mu.

\par }{\Q Ne nipadua te sɛ asonse a wɔatwiw ho

\par }{\QB na wɔde hoabo adura ho.


\par }{\Q \VS{15}Nʼanan te sɛ abohemaa afadum a

\par }{\QB esisi sikakɔkɔɔ ankasa nnyinaso so.

\par }{\Q Ne bɔbea te sɛ Lebanon a

\par }{\QB ɔyɛ sononko sɛ ne sida.


\par }{\Q \VS{16}Nʼano te sɛ ɔdɛ ankasa;

\par }{\QB ɔkwan biara so, ne ho yɛ fɛ.

\par }{\Q Me dɔfo ni, mʼadamfo ni,

\par }{\QB Yerusalem mmabea.




\par }\Chap{6}{\SP Nnamfonom:

\par }{\Q \VerseOne{1}Ɛhe na wo dɔfo no kɔ

\par }{\QB mmea ahoɔfɛfo mu ahoɔfɛ?

\par }{\Q Ɛhe na wo dɔfo man fae,

\par }{\QB na yɛne wo nkɔhwehwɛ no?


\par }{\SP Ababaa:

\par }{\Q \VS{2}Me dɔfo kɔ ne turo mu,

\par }{\QB faako a woduadua nnua ahorow,

\par }{\Q okokyinkyin turo no mu

\par }{\QB akɔboaboa sukooko ano.


\par }{\Q \VS{3}Me dɔfo yɛ me de, na me nso meyɛ ne de;

\par }{\QB okyinkyin sukooko no mu.


\par }{\SP Aberante:

\par }{\Q \VS{4}Me dɔfo, wo ho yɛ fɛ te sɛ Tirsa,\FTNT{*}{{\FR 6:4 }{\FT{Tirsa yɛ Kanaan tete kurow bi a Yeroboam de yɛɛ nʼahenkurow wɔ afe 930 AWK (ansa na wɔrewo Kristo) kosi afe 909 AWK wɔ atifi fam ahemman mu.}}}

\par }{\QB wʼahoɔfɛ te sɛ Yerusalem,

\par }{\QB wusi pi te sɛ asraafo a wɔretu frankaa.


\par }{\Q \VS{5}Nhwɛ me saa;

\par }{\QB wobunkam me so.

\par }{\Q Wo ti nwi te sɛ mpapokuw a

\par }{\QB wɔresian afi Gilead.


\par }{\Q \VS{6}Wo se te sɛ nguankuw a wɔatwitwa wɔn ho nwi foforo,

\par }{\QB a wofi aguaree.

\par }{\Q Baako mpo nyeraa ɛ.


\par }{\Q \VS{7}Wʼasontɔre a ɛhyɛ wo nkataanim mu

\par }{\QB te sɛ ntunkum aduaba fa.


\par }{\Q \VS{8}Ebia na ɔyerenom yɛ aduosia,

\par }{\QB mpenanom bɛyɛ aduɔwɔtwe,

\par }{\QB ne mmabaa dodow a wontumi nkan wɔn;


\par }{\Q \VS{9}nanso mʼaborɔnoma a ne ho nni asɛm yɛ sononko;

\par }{\QB ɔno nko ara ne ne na babea,

\par }{\QB ɔno na nea ɔwoo no no pɛ nʼasɛm.

\par }{\Q Mmabaa huu no no, wɔfrɛɛ no nhyira;

\par }{\QB ahemmea ne mpenanom kamfoo no.


\par }{\SP Nnamfonom:

\par }{\Q \VS{10}Hena na wapue sɛ ahemadakye yi,

\par }{\QB ɔyɛ frɔmfrɔm sɛ ɔsram, na ɔhyerɛn sɛ owia,

\par }{\QB nʼanuonyam te sɛ nsoromma a wɔsa so.


\par }{\SP Aberante:

\par }{\Q \VS{11}Misian kɔɔ nnuaba pɔw mu hɔ

\par }{\QB sɛ merekɔhwehwɛ afifide foforo a ɛwɔ obon no mu,

\par }{\Q sɛ bobe no agu nhwiren,

\par }{\QB anaasɛ ntunkum no ayɛ frɔmfrɔm.


\par }{\Q \VS{12}Mʼani baa me ho so no

\par }{\QB na mʼadwene de me abesi me nkurɔfo adehye nteaseɛnam so.


\par }{\SP Nnamfonom:

\par }{\Q \VS{13}San wʼakyi, san wʼakyi, Sulamit babea;

\par }{\QB San bra, san bra ma yɛnhwɛ wo!

\par }{\SP Aberante:

\par }{\Q Adɛn nti na ɛsɛ sɛ mohwɛ Sulamit abeawa

\par }{\QB sɛnea mohwɛ Mahanaim asaw no?




\par }\PoetryChap{7}{\Q \VerseOne{1}Wo nan ne mpaboa yɛ fɛ,

\par }{\QB Ɔdehye babea!

\par }{\Q Wʼanantu a wugyina so te sɛ abohemaa,

\par }{\QB odwumfo nsa ano adwuma.


\par }{\Q \VS{2}Wo funuma yɛ kuruwa a enni nsa

\par }{\QB a nsa pa wɔ mu bere biara.

\par }{\Q Wo sisi yɛ atoko a wɔaboa ano

\par }{\QB na sukooko atwa ho ahyia.


\par }{\Q \VS{3}Wo nufu te sɛ atwemma abien,

\par }{\QB atwemma nta.


\par }{\Q \VS{4}Wo kɔn te sɛ asonse abantenten.

\par }{\Q Wʼaniwa aba te sɛ Hesbon ntade

\par }{\QB a ɛwɔ Bat Rabim pon nkyɛn.

\par }{\Q Wo hwene te sɛ Lebanon abantenten

\par }{\QB a ɛkyerɛ Damasko no.


\par }{\Q \VS{5}Wo ti si so sɛ Karmel Bepɔw.

\par }{\QB Wo tinwi te sɛ adehyetam a wɔadi mu adwinni;

\par }{\QB wo tinwi atenten no kyere ɔhene dommum.


\par }{\Q \VS{6}Wo ho yɛ fɛ, ɔdɔ,

\par }{\QB wo ho yɛ anigye na ɛma ahomeka ara!


\par }{\Q \VS{7}Wo sibea te sɛ abɛ dua,

\par }{\QB na wo nufu te sɛ aduaba kasiaw.


\par }{\Q \VS{8}Mekae se, “Mɛforo abɛ dua no;

\par }{\QB na maso nʼaba mu.”

\par }{\Q Wo nufu nyɛ sɛ bobe kasiaw,

\par }{\QB na wo home mu hua nyɛ sɛ aprɛ.


\par }{\QB \VS{9}Na wʼanom hua nyɛ sɛ bobesa papa.

\par }{\SP Ababaa:

\par }{\Q Ma bobesa no nkɔ me dɔfo hɔ tee,

\par }{\QB ɛnsen mfa nʼanofafa ne ne se no so brɛoo.


\par }{\Q \VS{10}Meyɛ me dɔfo de,

\par }{\QB na nʼapɛde ne me.


\par }{\Q \VS{11}Bra, me dɔfo; ma yɛnkɔ akuraa,

\par }{\QB ma yɛnkɔda akuraa anadwo baako.


\par }{\Q \VS{12}Ma yɛnkɔ bobeturo mu ntɛm

\par }{\QB nkɔhwɛ sɛ bobe no agu nhwiren,

\par }{\Q sɛ nhwiren no apaapae,

\par }{\QB anaasɛ ntunkum no ayɛ frɔmfrɔm.

\par }{\QB Ɛhɔ na mede me dɔ bɛma wo.


\par }{\Q \VS{13}Adesaa yi ne hua,

\par }{\QB na akɔnnɔduan nyinaa begu yɛn pon ano,

\par }{\Q foforo ne dedaw,

\par }{\QB a mede asie ama wo, me dɔfo.


\par }{\BB \par }


\PoetryChap{8}{\Q \VerseOne{1}Sɛ anka woyɛɛ me nuabarima

\par }{\QB a wunum me na nufu ano,

\par }{\Q na mihuu wo wɔ abɔnten so a,

\par }{\QB anka mefew wʼano,

\par }{\QB a obiara rentumi mmu me animtiaa.


\par }{\Q \VS{2}Anka medi wʼanim

\par }{\QB na mede wo aba me na fi,

\par }{\QB ɔno a wakyerɛkyerɛ me.

\par }{\Q Anka mɛma wo bobesa a wɔde pɛprɛ afra mu,

\par }{\QB me ntunkum mu nsu dɔkɔdɔkɔ no bi.


\par }{\Q \VS{3}Ne nsa benkum da mʼatiko

\par }{\QB na ne nsa nifa aka me afam ne bo.


\par }{\Q \VS{4}Yerusalem mmabea, mehyɛ mo sɛ,

\par }{\QB morennyan na morenhwanyan ɔdɔ mu

\par }{\QB kosi bere a ɛsɛ mu.


\par }{\SP Nnamfonom:

\par }{\Q \VS{5}Hena na ofi sare so reba a

\par }{\QB otweri ne dɔfo koko mu yi?

\par }{\SP Ababaa:

\par }{\Q Mekanyan wo wɔ aprɛ dua no ase;

\par }{\QB ɛhɔ na wo na nyinsɛnee wo,

\par }{\QB ɛhɔ na nea ɔkoo awo no woo wo.


\par }{\Q \VS{6}Fa me to wo koma so sɛ nsɔwanode,

\par }{\QB sɛ nsɔwanode wɔ wʼabasa so,

\par }{\Q efisɛ ɔdɔ ano yɛ den sɛ owu,

\par }{\QB ne ninkutwe tim hɔ sɛ ɔda.

\par }{\Q Ɛhyehye sɛ ogyatannaa,

\par }{\QB sɛ ogyatannaa a ano yɛ den pa ara.


\par }{\Q \VS{7}Nsu dodow rentumi nnum ɔdɔ;

\par }{\QB nsubɔnten rentumi nhohoro nkɔ.

\par }{\Q Sɛ obi de ne fi ahonya nyinaa bɛsesa ɔdɔ a

\par }{\QB anka wɔremmu no ade a ɛsom bo.


\par }{\SP Nnamfonom:

\par }{\Q \VS{8}Yɛwɔ nuabea akumaa bi a,

\par }{\QB ne nufu mmobɔɔ ɛ.

\par }{\Q Dɛn na yɛbɛyɛ ama yɛn nuabea yi

\par }{\QB wɔ da a wobebisa no ase?


\par }{\Q \VS{9}Sɛ ɔyɛ ɔfasu a,

\par }{\QB yebesi dwetɛ abantenten abɔ ne ho ban.

\par }{\Q Sɛ ɔyɛ ɔpon a,

\par }{\QB yɛde sida besiw ne pon ano kwan.


\par }{\SP Ababaa:

\par }{\Q \VS{10}Meyɛ ɔfasu,

\par }{\QB na me nufu te sɛ abantenten.

\par }{\Q Enti nʼani so no mayɛ sɛ obi a

\par }{\QB ɔde nea ɛsɔ ani reba.


\par }{\Q \VS{11}Na Salomo wɔ bobeturo wɔ Baal-Hamon;

\par }{\QB ɔde ne bobeturo no maa apaafo.

\par }{\Q Na ɛsɛ sɛ wɔn mu biara tua no

\par }{\QB nnwetɛbona apem.


\par }{\Q \VS{12}Nanso me bobeturo yi yɛ me de.

\par }{\QB Me de, meremfa mma;

\par }{\QB Salomo de ne de gye nnwetɛbona apem,

\par }{\QB na otua nʼapaafo nnwetɛbona ahannu ma wɔhwɛ ne nnuaba no so.


\par }{\SP Aberante:

\par }{\Q \VS{13}Wo a wote turo no mu

\par }{\QB ne nnamfonom a wɔka wo ho,

\par }{\QB ma mente wo nne.


\par }{\SP Ababaa:

\par }{\Q \VS{14}Bra ma yɛnkɔ, me dɔfo,

\par }{\QB na yɛ wo ho sɛ ɔdabɔ ba

\par }{\Q anaasɛ ɔforote ba a

\par }{\QB ɔwɔ mmepɔw a nnuhuam ahyɛ so ma so.

\par }